### Beslutning

Sagens behandling blev udsat i byrådets møde den 26. maj 2021.

Videreførelse af [adresse] entreprenørenhed.

### Resumé

Byrådet besluttede den 12. juni 2019, at Teknik og Miljø skulle vende tilbage til byrådet med en indstilling om videreførelse eller nedlæggelse af [adresse] entreprenør (Entreprenørenheden) senest med regnskabet 2021.

Med indstillingen lægges der op til at bevare og videreføre Aarhus Kommunes entreprenør, da driftsøkonomien (korrigeret for corona-konsekvenser) er i balance med regnskab 2020, trivslen er i fremgang og projekt- og økonomistyringen er forbedret.

Samtidig lægges der op til, at Entreprenørenhedens akkumulerede gæld afvikles via midler fra salg af byggeretter i forbindelse med byudvikling på [adresse] jf. byrådets beslutning 12. juni 2019.

### Indstilling

Det indstilles:

At 1) [adresse] entreprenør videreføres

At 2) Entreprenørenhedens akkumulerede gæld på 44,6 mio. kr. nulstilles. Dette finansieres via et tilsvarende krav på 44,6 mio. kr. i fremtidige salgsindtægter fra byudviklingen på [adresse].

### Sagens forløb

12-05-2021 Borgmesterens Afdeling påtegning
Fremsendes til Majken Jacobsen. Borgmesterens Afdeling har ingen bemærkninger til indstillingen.
 17-05-2021 Magistraten

Fremsendes til [adresse] med bemærkning, at Magistraten i mødet den 17. maj 2021 anbefaler, at byrådet tiltræder Magistratsafdelingen for Teknik og Miljøs indstilling af 16. april 2021.

Nicoline Kristensen deltog ikke i sagens behandling.

 26-05-2021 Aarhus Byråd
Sagens behandling blev udsat i byrådets møde den 26. maj 2021.